Exo

**Exo** (tyyliteltynä **EXO**, kor. 엑소) on kiinalais-eteläkorealainen yhdeksänhenkinen yhtye, jonka perusti SM Entertainment vuonna 2011 Soulissa. Yhtye debytoi 8. huhtikuuta 2012 *Mama* EP:llä. Yhtye jakaantui alun perin kahteen alaryhmään, jotka olivat Exo-K ja Exo-M. Vuonna 2012 yhtye alkoi kuitenkin esiintyä kokonaisena. Yhtye esittää kappaleita koreaksi, kiinaksi ja japaniksi.

Yhtye oli alun perin 12-jäseninen, mutta toukokuussa 2014 jäsen Kris Wu vaati levy-yhtiötä mitätöimään sopimuksensa ja erosi yhtyeestä. Samana vuonna Luhan teki samoin ja erosi yhtyeestä. Tao jätti yhtyeen 2015.

Ensimmäisen studioalbuminsa *[[XOXO (albumi)|Xoxo]]* (2013) julkaisun jälkeen Exosta tuli myydyin k-pop-artisti 12 vuoteen. *Xoxo* myi yli 1,5 miljoonaa kappaletta, ja singlestä "Growl" tuli suosittu. Yhtyeen kuudennesta studioalbumista *[[Don't Mess Up My Tempo]]* (2018) tuli yhtyeen myydyin albumi, sillä se myi yli 1,9 miljoonaa kappaletta.

## Historia

### Yhtyeen muodostus ja uran alku (2006–2012)

Exo-K:n Suho oli ensimmäinen jäsen, josta tuli SM Entertainmentin harjoittelija. Suho koe-esiintyi levy-yhtiölle vuonna 2006. Seuraavana vuonna Kai koe-esiintyi yhtiölle ja sai paikan harjoittelijana. Chanyeolista ja Sehunista tuli vuonna 2008 levy-yhtiön harjoittelijoita. D.O. koe-esiintyi levy-yhtiölle 2010, ja sai harjoittelijapaikan lauluäänensä ansiosta. Baekhyunista tuli vuonna 2011 levy-yhtiön harjoittelija, ja hän ehti olla vajaa vuoden harjoittelijana, ennen kuin Exo debytoi. Exo-M:n Kris koe-esiintyi SM Entertainmentille Kanadassa pidetyssä koe-esiintymisessä. Kris sai paikan, ja muutti sen jälkeen Etelä-Koreaan. Lay koe-esiintyi 2010 Kiinassa pidetyssä koe-esiintymisessä. Xiumin koe-esiintyi levy-yhtiölle samana vuonna kuin Lay ja sai harjoittelijapaikan. Luhanista tuli harjoittelija, kun hän oli Soulissa vierailemassa 2010. Levy-yhtiön kykyjenetsijät tarjosivat Luhanille paikkaa, ja tämä läpäisi koe-esiintymisen. Tao esiintyi kykykilpailussa 2010 ja sai paikan harjoittelijana sitä kautta. Chen oli viimeinen jäsen, joka sai harjoittelijapaikan. Chen koe-esiintyi vuonna 2011 SM Entertainmentille ja sai heti paikan. Yhtye esiintyi ensimmäisen kerran 29. joulukuuta 2011.

Exo-K ja Exo-M debytoivat 8. huhtikuuta 2012 *[[Mama (EP)|Mama]]* EP:llä. Yhtyeen alaryhmät esittivät samat kappaleet eri kielillä, Exo-K koreaksi ja Exo-M kiinaksi. *Mama* oli Gaonin albumilistan listaykkönen ja *[[Billboard Hot 100|Billboardin]]* maailmanlaajuisen albumilistan kahdeksas. Ennen debyyttiä Exo oli julkaissut singlet ”What is Love” ja ”History”. Yhtye voitti 2012 vuoden lopussa *Mnet Asian Music Awards*issa ja *Golden Disc Awards*issa Uuden tulokkaan -palkinnon.

### Läpimurto (2013–2014)
Exo julkaisi ensimmäisen studioalbuminsa *[[XOXO (albumi)|Xoxo]]* 3. kesäkuuta 2013. Yhtye ei esiintynyt alaryhmissään, vaan kokonaisena ryhmänä Etelä-Koreassa. Albumista julkaistiin pian uudelleenjulkaisu *Growl*. ”Growl” kappaleesta tuli suuri hitti ja se pääsi *[[Billboard Hot 100|Billboardin]] K-pop Hot 100* -listalle listakolmanneksi. *Xoxo* myi yli miljoona kappaletta, ja se teki yhtyeestä nopeiden myydyimmän k-pop-artistin kahteentoista vuoteen. Yhtye julkaisi joulukuussa EP:n *[[Miracles in December]].* Yhtyeen ensimmäinen tosi-tv-sarja *Exo's Showtime* alkoi 28. marraskuuta 2013. Exo voitti vuoden 2013 lopussa monta palkintoa. ”Growl” voitti Vuoden kappale -palkinnon.

Yhtye julkaisi *[[Overdose (EP)|Overdose]]* EP:n 7. toukokuuta 2014. Exo esiintyi jälleen alaryhmissä EP:n julkaisun myötä. EP:tä ennakkotilattiin yli 660 000 kappaletta, tehden sitä ennakkotilatuimman albumin Korean historiassa. *Overdose* oli *Billboardin* maailmanlaajuisen albumilistan toinen, tehden Exosta parhaiten Bilboard-listoille koskaan sijoittuneen eteläkorealaisen poikayhtyeen siihen mennessä. *Overdose* oli Etelä-Korean myydyin julkaisu vuonna 2014, ja se voitti Vuoden Albumi -palkinnon. Exon ensimmäinen konsertti Exo from Exoplanet 1 – The Lost Planet myytiin loppuun 1,47 sekunnissa.

#### Kokoonpanomuutokset
Kris haastoi SM Entertainmentin oikeuteen 15. toukokuuta 2014, ja vaati levy-yhtiötä mitätöimään sopimuksensa. Kris nimesi lähdön syyksi hänen terveytensä laiminlyömisen ja epätasa-arvoisen kohtelun. Saman vuoden lokakuussa Luhan haastoi levy-yhtiön oikeuteen samoista syistä kuin Kris. Luhan jätti yhtyeen 2014 vuoden lopussa.

### Japaninkielinen debyytti (2015)
Yhtye aloitti toisen konserttikiertueensa Exoplanet 2 – The Exo'luxion maaliskuussa 2015, johon osallistui viiden illan aikana 70&nbsp;000 katsojaa. Studioalbumi *[[Exodus (Exon albumi)|Exodus]]* julkaistiin 30. maaliskuuta, ja sitä tilattiin vuorokauden sisällä yli 500&nbsp;000 kappaletta. Studioalbumin single ”Call Me Baby” levisi laittomasti internetiin ennen julkaisua, joten se julkaistiin aikaisemmin, kun olisi ollut tarkoitus. "Call Me Baby" singlestä tuli aikansa katsotuin k-pop-musiikkivideo. *Exodus* oli Gaonin albumilistan listaykkönen neljä viikkoa, ja se myi yli miljoona kappaletta. Studioalbumi voitti Vuoden albumi -palkinnon. Albumista julkaistiin uudelleenjulkaisu *Love Me Right* kesäkuussa 2015.

Exo teki japaninkielisen debyyttinsä 4. marraskuuta ”Love Me Right -Romantic Universe-” singlellä. Single myi 147 000 kappaletta heti julkaisun jälkeen. Yhtye julkaisi singlen ”Lightsaber” yhteistyössä *[[Star Wars: The Force Awakens]]* -elokuvan kanssa. Exo julkaisi loppuvuodesta *[[Sing for You (EP)|Sing for You]]* EP:n. Puolet myyntivoitoista annettiin Unicefin Smile For U -kampanjalle.

Tao haastoi levy-yhtiön oikeuteen ja vaati sopimuksensa mitätöintiä.

### Maailmanlaajuisen suosion saavutus (2016–2017)

Tao hävisi oikeudenkäynnin SM Entertainmentin kanssa tammikuussa 2016, ja hänet määrättiin maksamaan korvaukset levy-yhtiölle. Exo julkaisi kolmannen studioalbuminsa *[[Ex'act (Exon albumi)|Ex'act]]* kesäkuussa 2016, ja se myi kaiken kaikkiaan 1,17 miljoonaa kappaletta. Elokuussa julkaistiin uudelleenjulkaisu *Lotto*. Studioalbumi oli jälleen *Billboardin* albumilistan listaykkönen ja Gaonin latauslistan ykkönen. Studioalbumi oli yhtyeen kolmas albumi, joka myi yli miljoona kappaletta. Media kutsui yhtyettä saavutuksen ansiosta "tripla miljoonan myyjäksi".

Krisin ja Luhanin oikeudenkäynnit ratkesivat 21. heinäkuuta 2016. He joutuivat jatkamaan sopimuksiaan vuoteen 2022 asti. Exo aloitti 22. heinäkuuta kolmannen konserttikiertueensa Exoplanet 3 – The Exo'rdium. Liput konsertteihin loppuunmyynttiin kahdessatoista minuutissa, ja esityksiä oli yhteensä yli 100. Lay ilmoitti, että ei osallistuisi yhtyeen seuraavaan albumiin, sillä haluaisi keskittyä näyttelyyn. Lay ei ole sen jälkeen osallistunut Exon tapahtumiin. Yhtye julkaisi toisen japaninkielisen singlensä ”Coming Over” 7. joulukuuta. *[[For Life (EP)|For Life]]* EP julkaistiin joulukuussa.

Jäsenet Chen, Baekhyun ja Xiumin perustivat Exon ensimmäisen varsinaisen alaryhmän, Exo-Cbx:n 31. lokakuuta 2016. Alaryhmä julkaisi EP:n *[[Hey Mama! (EP)|Hey Mama!]]*, joka myi 293 897 kappaletta. Japaninkielinen *[[Girls (EP)|Girls]]* EP julkaistiin seuraavana vuonna ja se myi 60 000 kappaletta kuukauden sisällä.

Yhtyeen neljäs studioalbumi *[[The War (Exon albumi)|The War]]* julkaistiin 18. heinäkuuta 2017, ja sitä ennakkotilattiin yli 800 000 kappaletta. Exo pääsi *[[Guinness World Records|Guinnessin ennätystenkirjaan]]* 29. heinäkuuta 2017, sillä se oli yhtye, joka oli voittanut eniten pääpalkintoja. Syyskuussa *The War* studioalbumista julkaistiin uudelleenjulkaisu *The Power of Music*. Exo aloitti neljännen konserttikiertueensa Exo Planet 4 – The Elyxion 24. marraskuuta 2017. Joulukuussa yhtye lykkäsi *[[Universe (EP)|Universe]]* EP:n julkaisua Kim Jonghyunin kuoleman takia.

### Kansainvälinen toiminta (2018–2019)

Single ”Power” oli ensimmäinen eteläkorealainen kappale, joka esitettiin Dubain Fountain -suihkulähteillä. Yhtye matkusti Dubaihin katsomaan ensiesitystä 16. tammikuuta 2018. Exo julkaisi ensimmäinen japaninkielisen studioalbuminsa *[[Countdown (Exon albumi)|Countdown]]* 31. tammikuuta. Exo esiintyi Pyeongchangin talviolympialaisten loppuseremoniassa. Baekhyun myös esitti Korean kansallislaulun 5. helmikuuta. 

Yhtyeen kuudes studioalbumi *[[Don't Mess Up My Tempo]]* julkaistiin 2. marraskuuta 2018. Lay osallistui albumin singleihin. Studioalbumia ennakkotilattiin 1,1 miljoonaa kappaletta, tehden siitä yhtyeen ennakkotilatuimman albumin. Albumin julkaisun myötä Exosta tuli Korean ensimmäinen yhtye, joka oli myynyt yli 10 miljoonaa albumia. Studioalbumista julkaistiin uudelleenjulkaisu *Love Shot.* Kaiken kaikkiaan albumi myi 1,9 miljoonaa kappaletta tehden siitä Exon myydyimmän albumin.

Xiumin astui armeijan palvelukseen huhtikuussa ja D.O. heinäkuussa 2019. Chanyeol ja Sehun muodostivat yhtyeen toisen varsinaisen alaryhmän, Exo-Sc:n. Exon viides konserttikiertue Exo Planet 5 – Exploration alkoi heinäkuussa 2019 ilman Xiuminia, Layta ja D.O:ta.

Exon seitsemäs studioalbumi *[[Obsession (Exon albumi)|Obsession]]* julkaistiin 27. marraskuuta 2019. D.O. ja Xiumin eivät osallistuneet albumiin armeijassa olonsa takia.

### Soolouriin keskittyminen (2020–)
Yhtyeen levy-yhtiö SM Entertainment ilmoitti helmikuussa 2020, että yhtyeen jäsenet keskittyisivät enemmän soolouriinsa armeijan takia. Suho julkaisi ensimmäisen sooloalbuminsa *[[Self-Portrait (Suhon albumi)|Self-Portrait]]* 30. maaliskuuta. Suho astui armeijan palvelukseen 14. toukokuuta. Baekhyun julkaisi minialbumin *[[Delight (Baekhyunin albumi)|Delight]]* 25. toukokuuta. Minialbumi myi yli miljoona kappaletta, tehden siitä toisen Eteläkorealaisen soololaulajan albumin, joka myi niin hyvin. Lay julkaisi kolmannen studioalbuminsa *[[Lit (Layn albumi)|Lit]]* kahdessa osassa kesä-heinäkuussa. *Lit* myi yli 2,5 miljoonaa kappaletta, tehden Laysta Kiinan myyneimmän artistin 2020. Exo-Sc julkaisi ensimmäisen studioalbuminsa *[[1 Billion Views (Exo-Sc:n albumi)|1 Billion Views]]* 13. heinäkuuta. Baekhyun ja Kai osallistuivat SuperM:n promootioihin, joka julkaisi ensimmäisen studioalbuminsa *[[Super One (SuperM:n albumi)|Super One]]*. Chen astui palvelukseen 26. lokakuuta. Kai julkaisi ensimmäisen minialbuminsa *[[Kai (开)]]* 30. marraskuuta. Xiumin kotiutui armeijaista 6. joulukuuta. 

D.O. kotiutui 25. tammikuuta 2021. Baekhyun julkaisi ensimmäisen japaninkielisen minialbuminsa *[[Baekhyun (EP)|Baekhyun]]* samassa kuussa. Lay julkaisi neljännen albuminsa *[[Producer (Layn albumi)|Producer]]* 5. helmikuuta. Baekhyun julkaisi kolmannen EP:nsä *[[Bambi (EP)|Bambi]]* maaliskuussa. Chanyeol astui palvelukseen 29. maaliskuuta, ja Baekhyun taas 6. toukokuuta. Ennen Chanyeolin ja Baekhyunin armeijaan menoa, kuusi aktiivista Exon jäsentä nauhoittivat salaa uuden albumin. Exo julkaisi minialbumin *[[Don’t Fight the Feeling]]* 7. kesäkuuta. D.O. julkaisi ensimmäisen minialbuminsa *[[Empathy (EP)|Empathy]]* 26. heinäkuuta. Kai julkaisi toisen minialbuminsa *[[Peaches (EP)|Peaches]]* 30. marraskuuta.

Suho kotiutui armeijasta 13. helmikuuta 2022, ja julkaisi toisen minialbuminsa *[[Grey Suit]]* huhtikuussa. Huhtikuun 8. päivä Lay ilmoitti jättäneensä SM Entertainmentin. Chen kotiutui armeijasta 25. huhtikuuta. Xiumin julkaisi ensimmäisen minialbuminsa *[[Brand New]]* 26. syyskuuta. Chanyeol kotiutui armeijasta 28. syyskuuta.

Suho paljasti 5. tammikuuta 2023, että Exo tekee paluun kokonaisena ryhmänä kevään jälkeen. Baekhyun kotiutui armeijasta 5. helmikuuta.

Baekhyun, Chen ja Xiumin irtisanoivat sopimuksen SM Entertainmentin kanssa 1. kesäkuuta 2023. 

## Jäsenet

#### Nykyiset (aktiiviset)
* Xiumin
* Suho 
* Lay 
* Baekhyun 
* Chen
* Chanyeol 
* D.O.
* Kai
#### Nykyiset (tauolla)
* Sehun

#### Entiset
* Kris
* Luhan
* Tao

## Diskografia
### Studioalbumit
**[[XOXO (albumi)|Xoxo]]* (2013), Uudelleenjulkaisu *Growl* (2013)
**[[Exodus (Exon albumi)|Exodus]]* (2015), Uudelleenjulkaisu *Love Me Right* (2015)
**[[Ex'act (Exon albumi)|Ex'act]]* (2016), Uudelleenjulkaisu *Lotto* (2016)
**[[The War (Exon albumi)|The War]]* (2017)*,* Uudelleenjulkaisu *The Power of Music* (2017)
**Countdown* (2018)
**[[Don't Mess Up My Tempo]]* (2018), Uudelleenjulkaisu *Love Shot* (2018)
**[[Obsession (Exon albumi)|Obsession]]* (2019)
**[[EXIST (Exon albumi)|EXIST]]* (2023)

### EP-levyt

* *[[Mama (EP)|Mama]]* (2012)
* *[[Miracles in December]]* (2013)
* *[[Overdose (EP)|Overdose]]* (2014)
* *[[Sing for You (EP)|Sing for You]]* (2015)
* *[[For Life (EP)|For Life]]* (2016)
* *[[Universe (EP)|Universe]]* (2017)
**[[Don’t Fight the Feeling]]* (2021)

## Konserttikiertueet

* Exo from Exoplanet 1 – The Lost Planet (2014)
* Exo Planet 2 – The Exo'luxion (2015–2016)
* Exo Planet 3 – The Exo'rdium (2016–2017)
* Exo Planet 4 – The Elyxion (2017–2018)
* Exo Planet 5 – Exploration (2019)

## Filmografia

### Tosi-tv-sarjat

* *Exo's Showtime* (2013)
* *Xoxo Exo* (2014)
* *Exo 90:2014* (2014)
* *SurpLines Exo* (2015)
* *Exo Channel* (2015)
* *Exomentary Live* (2016)
* *Exo Tourgram* (2017)
* *Travel the World on Exo's Ladder* 1. kausi (2018)
* *Exo Arcade* (2018)
* *Travel the World on Exo's Ladder* 2. kausi (2019)
* *Hearts For You* (2019)

### Draamasarjat

* *Exo Next Door* (2015)

## Lähteet